‘આ ઉંમરે વિલ બનાવ્યું? ને મને કહ્યા વિના? હજી આપણે સાઠ પણ ક્રોસ નથી કર્યા ને તમે…’ આરુષિને સમજાઈ નહોતું રહ્યું કે વિશ્વજિત શું કરવા ધારે છે, એવું ન હોય કે માધવી પર ચઢેલો રોષ એને ક્યાંયની ન રાખે. આટલી મોટી જમીનદારી હતી, કરોડોની મિલકત, ભાગલા પડે તો પણ એ બધું જોયું નહોતું, પોતે તો ક્યારેય માંગ્યું પણ નહોતું પણ હવે સરખા ભાગ પડી જ ગયા હતા, તો માધવીને વારસો મળે તેમાં વાંધો શું? આરુષિને જરા ફફડાટ ઘર કરવા લાગ્યો: માધવીથી નારાજગી એને મિલકતના હક્ક્માંથી પણ બહાર કરી દેશે કે શું?